હવે જો ટુરિસ્ટ માટે ખાણીપીણીમાં સરકારે આગ્રહ ના રાખવો જોઈએ એમ કાન્ત કહેતા હોય, તો કેવા પ્રકારના સંગીત કાર્યક્રમો અને ફેસ્ટિવલ વગેરે યોજવા જોઈએ તેમાં પણ સરકારે આગ્રહો અને દુરાગ્રહો ન રાખવા જોઈએ એમ કહેનારા કહેશે. આગવા ફેસ્ટિવલ પણ ફેમસ બને તો વિદેશી ટુરિસ્ટોને આકર્ષી શકાતા હોય છે. એટલે એકતરફ ટુરિઝમ દ્વારા ભારતની આવક રળવાની ઇચ્છા, એક ડેસ્ટિનેશન તરીકે ઇન્ડિયાને પોપ્યુલર બનાવવાની ઈચ્છા અને તેની સામે ભારતીય સંસ્કૃતિ, ખાણીપીણીના આગ્રહો અને શોખની મર્યાદાઓ … આ ત્રણેય બાબતોનું કોકટેલ થયું છે એમ કહી શકાય.